Yeh Steel Mountain ka climate control system hack karna chah raha hai.
Udhar ka darjah hararat itna barha do ke sare tape tabah hojayen.
Hum kuch aisa kar rahe hain.
Tum log ke nikalte hi main Dark Army se rabta karti hoon.
Acha tou tum dunya ke sab se khatarnaak hacker group se bas aisehi rabta karlogi?
Us ke paas mera bank account hai Ollie.
Hum sirf is wajah se AllSafe ka network infect nahin kar sakte.
Woh mujhe kaam se nikaal deinge.
Evil Corp apni security barha rahe hain.
Woh tamam analog backup ko copy karke har jaga bhej rahe hain.
Aaj hi karna hoga.
Us ka shauhar, Scott Knowles.
Lagta hai ke board wale us ki tehqeeqat kar chuke hain.
Phir humein jald se jald un ke sath khane pe jana chahye.
Main chahta hoon ke tum yahan kaam karo...
Mere sath.
Mere khayal se main jahan hoon, khush hoon.
Mujhe mayoos mat karna, theek hai?
Shayla meri hai.
Vera ko tum ne giriftaar karwaya hai kiya?
Tumhein pata hai us par qatal ke kayi ilzam hain?
Plan mera hai, main andar chala jaonga.
Tum un logon se tou chupa sakte ho
lekin mujhe pata chal jata hai jab koi nashe ka aadi hota hai.
Main akela hoon.
Tum akele nahin ho.
Main tumhein chor kar kahin nahin jaonga.
kash mere paas tumhare liye koi achi khabar hoti, Fernando.
Lekin abhi main tumhein azaad nahin karwa sakti.
Main itna hi la sakti thi.
DA ke paas aur bohot kuch hai.
Kitna waqt lag sakta hai?
Kayi saal lag jayenge.
Tum mazak kar rahi ho kiya?
Tum hamare logon ko azaad karwao.
Tumhara yeh hi kam hai.
Un ke paas case ke liye theek thaak suboot hain.
Woh tum par jo ilzaam lagayenge,
us ke sath un ke suboot yeh hain, tumhara Twitter, Instagram.
Tum ne kaha tha ke un ko yeh sab samajh nahin aayega.
Nahin aata unhein bhai.
Main bata raha hoon na, bohot hi acha hai, V.
Dostoun yahan Imitation Game nahin chal rahi hai.
Yeh code itna koi mushkil nahin hai.
Waise bhi, tum se kis ne kaha tha ke apna karobar social media ke zarye karo?
Mere chote bhai ne, jo khwabon main khoya rehta hai.
Tumhein pata hai hum ne pichle saal kitne paise bachaye hain?
Hamara pura operation pehle se kahin ziada behtar hai.
Hum ne bohot ehtiyaat ki hai.
Tum ne apni har transaction ka Tweet dala tha.
Is ko ehtiyaat karna nahin kehte.
Tab hi tou kisi anjaan tip ne tumhein giriftaar karwa diya tha.
Kis ne karwaya tha?
Kaha tou hai anjaan tha.
Yeh sab tou hochuka hai, is par behes karne ka koi faida nahin hai.
Un ko tafseelat pata chal gayi hai
aur ab woh bohot sare ilzamaat lagayege.
Hamare paas koi darkhuwaast nahin hai.
Tum par qatal ka ilzam lag jayega.
Mujhe waise bhi kisi darkhuwast ki zarurat nahin hai.
Woh mujhe saza nahin de sakte.
Sirf kaenaat de sakti hai.
Kisi ko tou is ka jawab deina parega.
Hum qismat se aise hi badla lete hain.
Fernando, humein is baare main kuch sochna hoga.
Tumhein Supermax main nahin jana hai.
Nahin, nahin.
Agar mujhe band karte hai, tou koi farq nahin parta ke kahan karte hai.
Acha tou tum ho.
Tou tum yeh kaam karte ho.
Mujhe pata hai tum kon ho.
Maaf kijiyega.
Main paise de chuka hoon.
Bas khaane ki taarif karne aaya hoon.
Shukriya. Shukriya.
Arey maaf karna yaar. Maaf karna.
Bas taarif karne aaya hoon.
Yaar bohot umda coffee hai, bohot hi zabardast service.
Kuch kharid lena apne liye.
Steel Mountain.
Hum ek aise data security facility main ghusna chah rahe hain
jis ki tag line yeh hai ke...
Aisi koi jaga nahin hai jis main ghusa nahin jasakta.
Yahan aisa likha huwa tou hai, aur ek hadh tak hai bhi
lekin yeh jaga banayi tou insanon ne hi hai.
Aur agar ek sahi banda hack, hojaye
tou achanka, aap ke hath main ek khatarnak malware ajata hai.
Logon ko istimaal karna sab se ziada asaan hota hai.
Kafi logon ko main ne bohot asani se hack kiya hai.
Agar un ko gaur se dekho, un ko suno,
un ki kamzoriyan
un ke saron par ek ishtihaar ki tarah dur se nazar aata hai.
Mobley ko khane ka bohot shauq hai.
Khane ki hawas ki wajah se yeh saleeqe mand nahin hai.
Yaar keere nahin aane chahye. Beemari phelti hai.
Romero ko sab janna hota hai aur apni sehet ke baare main khabti hai.
Bill Harper hamara sab se pehla nishana hai.
Is ke sath tou tum itni janch partal nahin kar paoge.
Yeh humein pehle level par le jayega,
magar Bill humein dusre level pe le ja sakta hai.
Aur humein jana hi dusri level par hai.
Tumhein us ke supervisor se baat karni hogi.
Us ke zarye ja sakte hain, hum apni manzil par.
Phir hum van se uska chutkara paalenge.
Us ke baad, climate control system se Raspberry Pi
jor deina aur kaam hojayega.
Aise hum ek dusre ko sun sakte hain.
Mr. Robot?
Is ka aib yeh hai ke yeh bilkul hi pagal hai.
Matlab bilkul dimagi pagal hai.
Agar us se puchu ge ke "Agar tumhara dost pul
se kood jayega tou kiya tum bhi kood jaoge?"
Yeh bagair kisi hichkichahat ke kood jayega.
Bas kuch sabit karne ke liye.
Agar yeh andar jata, tou yeh puri jagah ko uraa deta.
Jaise yeh hamesha se karna chahta tha.
Tumhein ek aur dafa tafseelaat batadun kiya?
Mujhe sab pata hai.
Acha, chalo James Bond, chalo tabahi machayen.
Haan, mere andar bhi aib hain.
Mujhe bahir rehna acha nahin lagta.
Mujhe morphine beinteha pasand hai.
Mr. Sepiol?
Main abhi tak tum se baat kar raha hoon aur tum sirf khayaali ho.
Sam Sepiol?
Sir?
Tum se baat kar raha hai, Elliot.
Theek hai.
Maafi chahta hoon ke aap ko intizaar karna para.
Jaisa ke aap dekh sakte hai yahan bohot hulchul rehti hai.
Aaj main aap ki kiya madad kar sakta hoon?
Ziada tafseelat main nahin jana bas kaho ke tumhein tour chahye.
Tour karwadein.
Acha.
Mere kahyal se aap ko bataya gaya hoga ke tour se pehle appointment lena parta hai.
Meri supervisor ko nahin pasand agar appointment na ho.
Main Sam Sapiol hoon.
Tumhein pata hai main kon hoon?
Acha.
Thora ziada hogaya, lekin khair hai.
Ek kaam karein.
Apni company se phone karwa dijiyega
aur hum phir kuch is hafte ke liye tay kar lete hain.
Bill Harper ka zikar kar dijiyega.
Un ko mera pata hota hai.
Baat suno, Bill.
Tumhein lagta hai tumhari boss ghussa karegi?
Tumhari shaamat tou mere yahan se jaate hi aayegi.
Main dobara nahin kahunga, Bill.
Is darwaze se baahir jate hi, main wapis kabhi nahin aaonga.
Tumhare liye masla hojayega, Bill.
Mera Google par naam tou daal ke dekho.
Aise... aise hota nahin hai na. Maaf kijiyega, sir.
Apna khayal rakhyega.
Koi faida nahin huwa main wapis aaraha hoon.
Yaar kuch nahin hoga. Tum betho araam se.
Mera baat karne ka tariqa bohot ajeeb tha.
Yaar saare tech ke arabpati aise hi hote hain.
Fikar nahin karo, baat ban jayegi.
Wikipedia pe kabhi kuch sahi nahin likha hota.
Koi bhi tabdeeli kar sakta hai.
Matlab, har koi nahin.
Mobley jaison ne bohot naam banaya hai 20,000 dafa tabdeeliyan karke.
Aur log tab bhi us par bharosa karte hain.
Is dunya main Mobley jaison ke shukar guzaar hote hain log.
Sepiol saheb?
Sepiol saheb!
Mere paas ek achi khabar hai.
Bas karo. Bas karo yaar.
Kiya tum bas 5 minute ke liye packing karna band karogi?
Kiya hum beth kar is baare main baat nahin kar sakte?
Main tum se pyaar karta hoon.
Tumhein tou yeh bhi nahin pata ke tum ro kyun rahe ho.
Shaadi karlete hai.
Bas karlo Ollie.
Angela... Angela tum aise haar nahin maan sakti.
Matlab, tum ne socha bhi hai ke agay kiya karogi?
Kahan jaogi, apne abbu ke sath Jersey main rahogi kiya?
Bas yaar.
Tum apni zindagi tabah kar rahi ho.
Shayed...
lekin sath sath tumhari bhi kardi hai.
Meri... ID tumhare paas kiya kar rahi hai?
Kiya tum...
Kiya tumhein pata hai ke kiya hoga?
Is ka bohot bura natija hoga, aur main unhein bata doonga...
Main ne tumhara computer istimaal kiya tha..
jo chahe batado.
Asal mein?
Tum ne kabhi socha ke is ka mujh par kiya asar parega?
Haan.
Ek tariqa hai samjhaane ka ke yeh jaga kitni bari hai.
Sirf hamare liye building ke andar hamara apna zati fire department hai.
Aise department ke liye ek truck hona tou zaruri hai,
aur truck ke liye sarken bhi zaruri hain.
Yeh sab kuch hamare paas andar maujood hai!
Tassawur karein.
Elliot ab humein Bill ki zarurat nahin hai.
Itni ziada malumaat hai...
Acha, ab tayar hojao.
Tumhein supervisor tak pohonchne ke liye Bill ko beizzat karna parega.
Yahan ek vault hai jo 200,000 muraba foot hai.
Yani ke ek shopping mall jitna hai aur yeh tou sirf ek hai.
Bill, kahan hain aise vaults?
Woh tou dusri level par hain, magar woh tour ka hissa nahin hai.
Mujhe bhi wahan jaane ki ijazar nahin hai.
Yeh tumhein ice cream khilane nahin lejaye ga.
Is ko bhejo yahan se.
Is plan main Bill ki koi jagah nahin hai.
Aur, ab yahan...
Kiya huwa, sir?
Humein Bill ki izzat ki aisi ki taisi karni hogi.
Itna ke is ke chehre se yeh muskurahat khatam hojaye.
Sir, aap theek hai?
Aap kuch... aap kuch bol nahin rahe.
Shuru hojao Elliot.
Yeh sirf tum hi kar sakte ho, Elliot.
Tumhein pata hai ke kaisa lagta hai jab koi nicha dikhane ki koshish karta hai.
Tumhein pata hoga kaisa lagta hai jab kisi ko aap ki kamzori pata chal jaye.
Jawab do!
Utho.
Utho isi waqt!
Mujhe tum se nafrat hai.
Kuch nahin ho tum.
Tumhari koi ehmiyat nahin hai.
Zara socho Bill.
Kis baare main?
Agar tum mar gaye,
tou kisi ko farq parega kiya?
Kiya kisi ko koi farq parega?
Ya shayed ziada se ziada, ek din ke liye ro lenge.
Lekin sach tou yeh hai ke
kisi ko koi farq nahin parega.
Bilkul bhi nahin.
Woh chand log jin ko majbooran tumhare janaze par jana parega
woh bhi tang hi honge...
aur koshish kareinge ke jald az jald wahan se chale jayen.
Is se ziada koi ehmiyat nahin hai tumhari.
Tum bas yeh hi ho.
Tum kisi ke liye... kuch bhi nahin ho.
Is baare main zara socho Bill.
Aisa karoge...
Sochoge...
Tou tumhein andaza hoga ke main galat nahin keh raha hoon.
Tou mera waqt barbad karne ke bajaye,
kisi kaam ke bande ko bulaon.
Kyunke Bill...
tum kisi kaam ke nahin ho.
Main...
Apne supervisor ko bulata hoon.
Aur yehi wajah hai ke Bill Harper ko istimaal karna itna asan tha.
Us ne karobar ki khatir protocol bhi tourdiya aur mujhe andar aane diya.
Akele pan ka shikaar bhi hai aur is liye us ke jazbaat se khelna asan hai.
Mujhe L1S3 main supervisor ki zarurat hai.
Theek hai.
Maafi nahin mangna.
Bas kuch dair aur. Bohot acha jarahe ho.
Jaise hi Wendy wahan pohonche gi hum usey ek test bhej deinge
ke us ka bacha paida hone wala hai.
Jaise hi woh wahan se jayegi, tumhare paas Pi
lagane ke liye kaafi waqt hoga, theek hai?
Trudy Davis, accounts supervisor.
Kiya baat hai?
- Sepiol saheb aap ka... - Trudy?
Puch rahe thay.
Mere paas tou aap ka naam nahin hai.
Sam Sepiol?
- Puch rahe hai kiya? - Trudy? Trudy?
Wendy kahan hai?
Hum ne sirf Wendy ke khilaf tayariyan ki thi, Wendy kahan hai?
Wendy ko bula dein.
Aap Wendy ko kaise jante hain? Woh aaj nahin aayi hai.
Aap ko kis cheez ki zarurat hai, Sepiol saheb?
Mujhe dusre level ka tour chahye.
Mujhe nahin pata aap se kiya kaha gaya hai lekin hum us ki ijazat nahin dete.
Main aap ko darwaze tak chor deti hoon. Tum jasakte ho Bill.
Mere sath lobby tak chalein.
Kuch nahin hai yahan, us aurat ke baare main tou.
In main se ek bhi us ki nahin hai.
Facebook, LinkedIn, kuch nahin hai.
Us ki shadi ko 30 saal hogaye hain.
Hamare paas us ke shauhar ke number ke ilawah aur kuch nahin hai.
Us ki tou online koi tasweer bhi nahin hai.
Kisi cheez ka shauk nahin hai, bache bhi nahin hai,
credit ke masael bhi nahin hai, koi ajeeb baat nahin hai.
Ghar ke paise bhi ada kiye huwe hain.
Mujhe... mujhe... sochne do.
Lift aane wali hai.
Ji, buttoun dabane se yeh hi hota hai.
Acha.
Log... log hote tou insan hi hain na?
Jab waqt aata hai, tou sab ek jaise hi hote hain.
Unhein kuch bohot pasand hota hai.
Kuch chahye hota hai. Kisi cheez se dar lagta hai.
Kuch pata hota tou faida hojata lekin is ka matlab yeh nahin hai ke
us ki koi kamzori nahin hai.
Kuch tou hogi. Bas humein dhoondni hogi.
Mujhe jana hoga, maaf kijiyega.
Mujhe apne office jana hoga.
Jo istiqbaal pe hai woh aap ko bahir ka rasta bata deinge.
Tum ne kiya kiya?
Main ne us ke shauhar ki taraf se ek text bhej diya hai.
Hatheli ke nishan ka scanner hai yahan tou.
Wahan se bahir ajao.
Ek darwaza hai jis par tala laga huwa hai.
Fire code hai, aur mere khayal se tum khol sakte ho.
Kis taraf?
L1 par hai agar tum shumaal ki taraf jarahe ho.
Seerhiyan dusre level tak nahin jarahi hain.
Yeh tou parking ki taraf jarahi hain.
Tum building ki bilkul galat taraf khare ho.
Ab tum bhaag ke wapis jao us dusre darwaze ki taraf jahan se aaye ho.
Elliot...
Mujhe laga tha ke meri tum par nazar pari thi.
Tum yahan kiya kar rahe ho?
Shukriya.
Wingstravaganza zarur aayega.
Acha, bohot zaruri...
Wingstravaganza ka matlab hai "wings" aur "extravaganza".
Extravaganza ka matlab pata hai?
Haan, bohot hi bari taqreeb hai.
Haan bilkul theek.
Pareshan lag rahi ho. Tayar ho na?
- Haan bilkul. - Theek hai.
Tou tum mujhe ek hafte tak dekho sirf, lekin koi bari baat nahin.
Koi khaas kaam nahin hai.
Waise main ne is se pehle kabhi waiters ki nokri nahin ki hai.
Yeh mere liye ek nayi shuruwat hai.
Pehle kiya karti thi?
Dawaiyan bechti thi.
Wah bhae.
Kiya huwa, tum ne tou bohot paise kamaye honge?
Arey bas, kuch nahin, Obamacare main kharch hogaye sare.
Steel Mountain ke data center main khush amdeed.
Hamari facility diamond mauyaar par pura utarti hai
aur build aur design sab se aala darje ka hai.
Aap ke data ki sab se behtreen hifazat ke liye.
Hamari sari facilities
sab se aala security
woh kehte hain ke hum zarurt se ziada kar rahe hain,
jabkay, hamara maqsad hota hi yeh hai.
Tou haan.
Elliot.
- Aap se mil kar acha laga. - Aap se bhi.
- Apni biwi ko mera salam kahyega. - Bilkul.
Abhi jin logon se main ne hath milaya hai na...
Hezbollahs aur ISIS ke financer thay.
Aise mat dekho.
Kiya usey pata tha main yahan aonga?
Kiya us ko pata hai ke main yahan kyun aaya hoon?
Arey yaar, yeh tou mujhe maar daley ga.
Tum kuch keh rahe thay?
Kuch nahin bas maamul ke mutabiq data process check karne aaya hoon.
AllSafe karwaati rehti hai.
Magar unhone tumhein kyun bheja hai?
Aam taur par yeh kaam tou engineer karte hain na?
Hamari duties ki aukat takra kar rahi hai aaj kal.
Budget kharab hai thora.
Lagta hai aaj hum dono ne offsite kaam karne ka socha.
Kitna acha ittifaq hai.
Mere sath khane par chalogi?
Bilkul.
Main khana khata hoon.
Tou tum bhi hum sab ki tarah hi ho.
Chalo.
Yeh tou gaya, yaar.
Humein yahan se chalna hoga.
Hum kahin nahin jayenge.
Kuch nahin badla hai.
Kiya khana pasand karoge, Elliot?
Yahan bohot kuch hai.
Us ki bhi ek kamzori hai.
Yeh bohot hi magroor qism ka kamina hai aur us ko is baat par fakhr hai.
Us ko farq nahin parta hai ke tum us ke baare main kiya sochte ho,
jabkay us ko aisa karne se nafrat hai.
Tyrell Wellick ka guroor hi uska asasa hai,
magar us ki kamzori bhi aur tum isi baat ka faida uthaoge.
Acha hoga.
Tum yahan khana khate ho?
Aisi jagah par?
Tumhara irada is ko ghussa dilana hai?
Nahin, ruko, yaar. Ruko.
Yaad rakhna, Elliot,
level 2 tak hamara signal nahin pohoncta.
Elliot.
Elliot hamari awaaz arahi hai kiya?
Mujhe hairat hai ke tum yahan tak aaye.
Tum har tarah se AllSafe ko bachane main lage huwe ho.
Hum bilkul ek jaise hain.
Humein har cheez apne hisab se achi lagti hai.
Main pichle... 7 saalon se is waiter ko yahan dekh raha hoon.
Taqreeban 50 saal ka hoga, bache bhi honge.
Talaaq, dusri biwi, aur bache.
Aur main sochta hoon...
ke us ka apne baare main kiya khayal hoga?
Us ki zindagi ka maqsad sirf 30,000 saalana tankhwa hai,
ek choti si gaari jis ka qarza bhi utarna hai,
chota sa apartment,
bachon ke liye imdad, coupon.
Mujh se tou bardasht nahin ho pati...
Aisi zindagi.
Ek maamuli se keere jaisi zindagi
jis ki zindagi ka sab se bara maqsad mujhe salad laake pesh karna hai.
Mujhe bathroom jana hai.
Phir se manhoos tabiyat kharab horahi hai.
Ya phir yeh Tyrell Wellick ki wajah se horaha hai?
Kiya woh mere sath koi khel khel raha hai?
Yeh kiya mazak chal raha hai?
Kiya main us ka malware hoon?
Mujhe apna munh dhona para.
Saans lena mushkil hai...
Yahan par.
Main janta hoon ke tum ne Terry Colby ko phansaya hai.
Main ne nahin kiya aisa.
Marne se pehle tumhare walid Evil Corp main kaam karte thay.
Yeh tou sab ko pata hai.
Fikar na karo, main tumhein giriftaar nahin karunga.
Mere paas koi suboot bhi nahin hai.
Aur agar hota bhi tou mujhe koi farq nahin parta.
Bas tumhari kamzori janna chahta tha.
Aur ab mujhe pata hai.
Intiqam.
Kitni aam si baat hai.
Bilkul hamare waiter ki tarah.
Lekin bohot zaheen log hain,
jo ke mujhe pura yaqin hai ke tum ho,
maamuli insani jazbaat ka shikaar hojate hain.
Aur badqismati se, hum sab insan hain.
Bas mere ilawah.
Mazak kar raha hoon, Elliot.
Chalo tum ghar ka rasta naapo.
Main tou helicopter main New York jaraha hoon.
Apna khayal rakhna, Elliot.
Nahin. Yeh kiya bakwaas hai.
Kiya bakwass hai yaar!
- Kiya kaha unhone? - Kuch khaas nahin.
Bas itna hi ke yeh log bohot hi ghatya hain.
- Kahan jarahi ho? - Baat karne jarahi hoon.
Koi aur tou kare ga nahin.
Darlene, ruko.
Mere khayal se tumhein un ko itna tang nahin karna chahye.
Aise samajh lo.
Ya tou main sab theek kardungi, ya tou bigaar doongi.
Un ke upar hai.
Kaise ho beta.
Kiya haal hai abbu.
Kaam pe kyun nahin gayi?
Main ne Ollie ko chor dia hai.
Janta hoon.
Us se abhi abhi phone pe baat huwi thi.
Ajao.
Woh ro raha tha.
Woh chah raha tha ke main tum se kuch aisa kahoon,
"Main tum se hamesha pyar karunga.
Barai meharbani wapis ajao."
Aur haan, woh tumhein maaf kardega.
Uff Khudaya.
Aap ne kiya kaha?
Main ne tou kaha ke tumhein bohot pehle chor deina chahye tha
aur phir phone rakh diya.
Arey wah.
Woh waise kehna kiya chah raha tha?
Kuch khaas nahin bas...
Kaam aur paise wagera ki baat.
Aur, haan, us ne mujhe dhoka diya...
Tou bas yeh sab.
Waise, dhoka jo diya us se mujhe hairat tou nahin.
Tumhein bura nahin keh raha beta, par tum khud dekho.
Ajeeb kamina larka hai.
- Jahan tak paison ki baat hai... - Abbu, nahin.
Main tumhein peshawar taraqqi ke liye kuch paise de deta hoon.
- Abbu... - Qarza samajh ke lelo...
Lekin mujhe paise wapis nahin karna.
Aur tum yahin reh kar aana jana karogi
jab tak tum ek apartment nahin leleti.
Main aap se itna kuch nahin maang sakti.
Aur tum ne nahin maanga,
Main aisa khud se karna chahta hoon.
Bhook lag rahi hai?
- Ji. - Nahin, nahin. Betho, betho, betho.
Aram se betho.
Kiya khana pasand karogi?
Abbu, aap ko mere liye kuch pakane ki zarurat nahin hai.
French touast... lekar aata hoon!
Woh chuggad humein dair karwayega.
Phir kiya, humein dair hojayegi aur un ko hamara intizar karna parega.
Kiya main us se pehle mil chuki hoon?
Mujhe woh bilkul yaad nahin aaraha.
Kiya yeh woh banda hai jo sharab ke baare main baat karta hai?
Aur woh?
Tum baar baar us ke baare main kyun puch rahi ho?
Kyunke mujhe pata woh kiya chahti hai aur yeh baat mujhe pareshan kar rahi hai.
Itna mat socho.
Is main koi pecheedgi nahin honi chahye. Woh khush
hai aur unhein kisi cheez ki zarurat nahin hai.
Aur isi liye mujhe pareshani horahi hai.
Aise logon ke sath ek hadh tak hi agay jaya jasakta hai.
Magar mujhe yaqin nahin aaraha hai.
Har koi tumhari tarah dukhi thori hota hai.
Agar woh khush hai bhi tou...
aur unhein kisi cheez ki zarurat nahin hai.
Lekin un ko jald zarurat mehsoos hogi.
Jo kuch un ke paas hai, woh tumhein un se lena parega.
Woh log piche kyun hat gaye?
Yeh ek library hai.
Tumhein is baare main baat karni hogi, tou wapis IRC par jao.
Unhone mujh par pabandi lagadi hai.
Kiya huwa hai?
Steel Mountain wala kaam hogaya hai.
Hum ne apna kaam kardiya hai aur woh bhi behtreen tariqe se.
Bas yaar, hum dono ko pata hai kiya huwa hai.
Tou, koi farq nahin parta! Unhone waise bhi mana kardiya.
Main ne apne sathiyon ko jama kiya.
Aur tumhare sathiyon ne aise mana kardiya jaise kuch hai hi nahin.
Tumhein tumhara jawab mil gaya.
Apne dost Whiterose se kaho, aurtoun wale kaam na kare.
Aur mard bane.
Kyunke hamare paas mazak karne ka waqt nahin hai...
Aur tum sab ke samne is baare main baat karogi?
Tumhein farq parta hai ke koi sun lega?
Baat maan lo, Darlene.
Ab kuch nahin hosakta.
Bas chor do ab.
Main apne sathiyon ko kiya jawab dungi?
Mujhe wajah tou batao.
Tum ne kaha tha ke Dark Army hamara sath degi.
Yeh baat sirf hamare darmiyan rahegi?
Main is baare main Tweet tou dalungi nahin.
Tum logon ke Steel Mountain jaane se pehle hi unhone irada badal liya tha.
Mujhe nahin pata kyun. Mujhe bas itna hi malum hai
Mujhe pata hai tumhara pakka irada tha
lekin is baar waqeyi main,
bas... jaane do.
- Main bare logon se milti hoon ziada tar. - Nahin.
Mere khayal se tou hukumat main kaam karne main maza aata hoga.
Ek jaasusi film ki tarah.
Kiya tum meri khufiya email parh sakti ho?
Nahin yaar.
Mera ziada tar kaam file aur bureaucracy ka hai.
Un ko hamesha zarurat se ziada kaam chahye hota hai.
Mere paas tou tumhari khufiya email parhne ka waqt hi nahin hai.
Bas mujhe thora sukun hai yahan.
Main bechain rehti hoon.
Mujhe har waqt kuch naya chahye hota hai.
Aaj kal tou bohot kuch naya hai.
Hum dono ke liye.
Is se pehle, main ek NGO main kaam kar rahi thi,
aur us se bhi pehle, main ne ek saal Microsoft main kaam kiya tha.
Jo aisa laga tha ke... 10 saal tak kaam kiya tha.
Tumhara ghar bohot khubsurat hai.
Kash main yeh taarif qubool kar sakti.
Sajawat Scott ka kaam hai.
- Arey, waqeyi? - Haan.
- Kiya baat hai. - Ji.
Yeh sab... kahan se hai?
Yeh...
Tou unhone CTO ke liye tumhein chuna hai?
Hairan mat ho.
Shak ziada sahi rahega.
Main yehi soch raha tha ke tum aise khane par kyun aaye ho.
Is dunya main sirf 4 logon ko meri baat cheet ki khabar thi.
Kisi tarha... tum panchwey ho.
Yehi wajah hai ke mujhe tumhara khaas aadmi hona chahye.
Tou yeh tha tumhara asal maqsad.
Maqsad ke bagair kuch ho bhi sakta hai kiya?
Matlab, hum soch rahe thay ke bachon ke liye tou nuqsaan deh nahin hai na?
Arey, haan, yeh bhi... yeh bhi soch rahe hai.
Agar tum mere meri jagah hote...
tou kiya apne aap ko qabile aitmaaad maante?
Agar main tumhari jagah hota...
tou main apne aap ko ghar bhi nahin aane deta.
Hello.
Haan, main baat kar rahi hoon.
Tang tou nahin kar rahi na?
Bilkul nahin.
Main apne naye kaam par hoon.
Kaise chal rahi hai?
Qasam se, bohot mushkil
lekin mujhe ahista ahista samajh aaraha hai.
Pehle tou mujhe sirf ketchup daalne main hi itna waqt lag jata tha
lekin pata chalta hai main mehengi cocktails bechne main mahir hoon.
Yeh tou bohot achi baat hai.
Aur jab mujhe ordair pack karne hote hai
tou aisa lagta hai ke main Molly pack kar
rahi hoon tou mujhe sab bohot asan lagta hai.
Tum kaise ho.
Main theek hoon.
Wah, aisa tou pehle kabhi nahin suna main ne tumhare munh se.
Main ne aaj woh karliya jo mujhay karna tha.
Acha, agar aaj raat ho sake tou
mere ghar ajao phir is baare main baat karte hai, theek hai?
Main chalti hoon.
Theek hai, Khuda haafiz.
Lagta hai tumhein sharab ke baare main bohot kuch pata hai.
Main bohot kuch karta hoon, lekin mujhe sharab bohot pasand hai.
Aur tumhein?
Pehle tou bohot, jab pi sakti thi.
Magar tab bhi itna khaas nahin.
Sunghne main tou koi masla nahin hai waise.
Apni naak qarib lao.
Pata hai, mere liye tou sab ek hi jaisi hain.
Lekin main khushi se sikhungi.
Khushk phal... taaza phal,
Leemun.
Dobara se.
Sungho, aur bilkul dehan se socho.
Leemun khushbu tou aarahi hai.
- Sharon? - Haan?
Tumhara us ke sath reh kar dimaag kharab nahin hota kiya?
Dobara sungho.
Kiya matlab hai tumhara?
Kiya main apna sawal dohraon?
Tum hamare ghar main ek mehmaan ho.
Ek bilkul imaandar mehmaan hoon.
Main samjhungi ke tum ne ek bilkul bekaar mazak kiya hai
aur zara bathroom se hokar aati hoon.
Mere paas ek bohot khubsurat vintage pari hai.
Main sirf label dikhana pasand karunga.
Chalo dekhte hai.
Nahin.
Yeh rahi na.
Yeh mere liye bohot qeemti hai.
Yeh dekho.
Main abhi andar hoon.
Koi kaam hai?
Khane par bulane ka bohot shukriya.
Stourmstout par hamla!
Carcass Emblem!
Ek masla hogaya hai.
Pi online huwa kiya?
Haan, pura system hamare ikhtiyaar main hai.
Agar hum chahen tou abhi sab kuch karsakte hai.
Haan tou koi khush kyun nazar nahin aaraha?
Taaliyaan bajao.
Tumhein batana hoga.
Kiya huwa?
Cheen hamara sath nahin de raha.
Kiya kaha tum ne?
Dark Army piche hat gayi hai.
Kyun?
Woh koi wajah nahin bata rahe hai.
Koi baat nahin. Hum unhein dobara phone karte hai. Ek aur meeting...
Yaar, tumhein meri baat samajh nahin ayegi?
Woh chale gaye hain. Yeh nahin hosakta.
Pata hai. Pata hai.
Main samajh sakti hoon, theek hai? Sab meri wajah se huwa hai.
Kis baat ka intizaar hai phir.
Phir bhi karte hai, sirf hum log.
Abhi foran se karte hai.
Theek hai? Hum abhi karte hai.
Hum apni taraf se kaam shuru karte hai aur umeed karte hai ke Dark Army
ki aqal thikaane ajayegi aur phir woh sath deinge.
Hum un ki baat kyun manein?
Unhein hamari baat manni chahye!
Hum abhi kar sakte hain!
Agar hum ne aisa kiya aur unhone sath na diya,
sari malumaat tou Cheen ke paas hi rahegi.
Koi faida nahin hoga.
Agar hum ne kuch nahin kiya tou bhi koi faida nahin hoga.
Tum logon ne aaj jo kuch kiya hai us par paani phir jayega.
Khudaya, tum pagal ho kiya?
Koi farq nahin parega!
Kayi haftoun tak un ka network kharab rahega.
Woh theek karlenge.
Un ko nuqsaan tou pohnchega na.
Humein un ko nuqsaan nahin ponchana!
Humein un ko khatam karna hai!
Aur agar hum ne abhi kuch nahin kiya tou unhein kuch nahin hoga.
Tum yeh kiya kar rahi ho?
Ek aur qadam liya tou main kardungi.
Socho ke tum kiya kar rahi ho, theek hai?
Theek hai?
Ek mahine ke andar, woh behtar security ke sath dobara kaam karne lag jayege.
Humein dobara aisa mauqa nahin milega.
Hum jis inqilaab ki hamesha batein kiya karte thay
woh khatam ho jayega, mar jayega, dafan hojayega.
Tumhari wajah se hum nakaam hojaenge.
Barai meharbani... aisa mat karo.
Koi hai jo is aurat ko samjha sakta hai?
Barai meharbani.
Mujhe batao ke main galat nahin kar rahi hoon.
Lekin hum apni manzil ke itne qareeb thay.
Abhi khatam nahin huwa kuch.
Hum dobara kareinge.
Hum koi tariqa dhoond lenge.
Itna kuch tou karliya hai.
Ek aur rasta dhoond lenge, bas aaj nahin.
Yeh sab meri galti hai.
Ajao.
Tum mere ghar ruk sakti ho.
Ek din mere abbu ne mujhe school se liya aur
hum ne hockey khela aur sahil par chale gaye.
Bohot thand thi tou paani main tou nahin jasakte thay.
Tou hum ne ek kambal par beth kar pizza khaya tha.
Jab main ghar pohncha tou mere joote rait se bhare huwe thay
aur main ne apne kamre main pheladi thi.
Mujhe farq nahin pata tha.
Main 6 saal ka tha.
Gandagi ki wajah se meri ammi ko bohot ghussa aaya tha
lekin abbu ko bilkul nahin aaya tha.
Kayi arab saal pehle
dunya ke ghumne se aur samandar ke behne se
woh rait iss sahil par aayi thi,
aur main isey apne sath le aaya tha.
Woh kehte the "Har din"
hum dunya ko badalte hain... Jo ke ek achi soch hai
lekin phir main sochta hoon ke kitne din aur zindagiyan lag jayegi
mujhe rait se bhare huwe joote ko laane main
ke sahil hi na bache.
Ke kisi ko is baat se farq pare.
Har din, hum dunya badalte hain
lekin is andaaz main dunya badalna ke kisi ko farq pare
is ke liye tou bohot waqt chahye.
Foran tou nahin hosakta.
Waqt lagta hai.
Tariqe kaar chahye hota hai.
Thaka deine wala hai.
Har kisi main itni himmat nahin hoti.
Kiya huwa beta.
Main jogging karne jarahi hoon.
Wah.
Flipper Shayla ke paas hai.
Woh uska bistar ganda nahin karti.
Yeh tou achi baat hai.
Shayla?
Kaise ho dost.
Qismat bhi kiya cheez hai.
Dekho, main tou qaid hoon.
Tum phir bhi mere qabu main ho.